Document ID: /fineweb-2-swissfilter-quality_10-filterrobots/filtered/00091.jsonl.gz/1

Το BHMS, που βρίσκεται στην καρδιά της πόλης της Λουκέρνης, είναι μέλος του εκπαιδευτικού οργανισμού Bénédict της Ελβετίας, που ιδρύθηκε το 1928 και αποστολή του οποίου είναι η παροχή ανώτερης εκπαίδευσης σε ενήλικες που έχουν την επιθυμία να επιτύχουν. Ο εκπαιδευτικός οργανισμός Bénédict αποτελεί έναν από τους μεγαλύτερους ιδιωτικούς εκπαιδευτικούς οργανισμούς της Ελβετίας στον οποίο σπουδάζουν κάθε χρόνο πάνω από 15.000 φοιτητές πλήρους και μερικής απασχόλησης.
Στο κέντρο σπουδών Bénédict στη Ζυρίχη, κάθε χρόνο 8.000 φοιτητές σπουδάζουν ξένες γλώσσες, διάφορα παραϊατρικά επαγγέλματα, πληροφορική, διοίκηση ασφάλειας, προγράμματα εμπορικής εκμάθησης και διοίκησης επιχειρήσεων και μετά το πέρας των σπουδών τους οι απόφοιτοι αποκτούν πτυχία άσκησης επαγγέλματος αναγνωρισμένα από το Ελβετικό κράτος. Προσφέρονται χειρονακτικά, τεχνικά και διοικητικά διπλώματα, πτυχία Bachelor of Arts, Master of Arts και προγράμματα MBA.
Στο κολέγιο BHMS στη Λουκέρνη, περίπου 900 φοιτητές κάθε χρόνο έχουν την δυνατότητα να προετοιμαστούν για τους μελλοντικούς τους ρόλους στην διοίκηση ξενοδοχειακών επιχειρήσεων και στη βιομηχανία της φιλοξενίας. Το BHMS σε συνεργασία με το πανεπιστήμιο Robert Gordon του Aberdeen στο Ηνωμένο Βασίλειο και το City University of Seattle στις ΗΠΑ, προσφέρει το πτυχίο Bachelor of Arts, το πτυχίο MBA με το μεταπτυχιακό δίπλωμα (PGD) και το πτυχίο MBA.